Държавен вестник, бр. 72, 2024 г., стр. 7

БРОЙ  72	
Д Ъ Р Ж А В Е Н  В Е С Т Н И К 	
СТР.  7  
2. докладът за дейността на дъщерното 
предприятие съдържа следната информация:
а) наименованието и седалището на пред­
приятието майка, което оповестява инфор­
мация на равнище група в съответствие 
със стандарти, признати за еквивалентни 
на Европейските стандарти за отчитане на 
устойчивостта;
б) препратка към интернет страницата, на 
която е публикуван консолидираният доклад за 
дейността, съответно консолидираният отчет 
за устойчивостта, на предприятието майка и 
докладът с одиторското мнение за изразяване 
на сигурност по устойчивостта от регистриран 
одитор;
в) информация, че предприятието е осво­
бодено от задълженията по чл. 48, ал. 1 – 9;
3. консолидираният отчет за устойчивостта 
и мнението за изразяване на сигурност, изра­
зено от едно или повече лица – регистрирани 
одитори или одиторски дружества, оправомо­
щени да дават мнение за изразяване на сигур­
ност върху отчета за устойчивостта съгласно 
законодателството на държавата, приложимо 
към предприятието майка, са публикувани в 
търговския регистър и регистъра на юриди­
ческите лица с нестопанска цел;
4. оповестяванията, предвидени в чл. 8 от 
Регламент (ЕС) 2020/852, обхващащи дейнос­
тите, извършвани от освобождаваното дъщерно 
предприятие и неговите дъщерни предприятия, 
са включени в доклада за дейността на това 
дъщерно предприятие или в консолидирания 
отчет за устойчивостта, изготвен от предприя­
тието майка, регулирано от законодателството 
на трета държава.
(3) За целите на ал. 1 и 2 и когато се при­
лага чл. 10 от Регламент (ЕС) № 575/2013, 
кредитните институции по чл. 4, параграф 1, 
т. 1 от същия регламент, които са дълготрайно 
свързани с централен орган, извършващ надзор 
над тях при условията, определени в чл. 10 от 
същия регламент, се третират като дъщерни 
предприятия на централния орган.
(4) За целите на ал. 1 и 2 застрахователите 
с право на достъп до единния пазар на Евро­
пейския съюз, които въз основа на финансова 
връзка, посочена в чл. 233, ал. 2 от Кодекса за 
застраховането, са част от група и подлежат 
на групов надзор в съответствие с чл. 234, 
ал. 1, т. 1 – 3 от същия кодекс, се третират 
като дъщерни предприятия на предприятието 
майка на тази група.
(5) Освобождаването по ал. 1 – 4 не се 
прилага за големите предприятия, които са 
предприятия от обществен интерес съгласно § 1, 
т. 22, буква „а“ от допълнителните разпоредби.“
§ 19. В глава седма наименованието на раз­
дел IV се изменя така: „Консолидиран отчет 
за устойчивостта“.
§ 20. Член 51 се изменя така:
„Чл. 51. (1) Предприятието майка на голяма 
група включва в консолидирания доклад за 
дейността консолидиран отчет за устойчивост­
та с информация за въздействието на групата 
върху въпросите по устойчивостта, както и 
информация за начина, по който въпросите по 
устойчивостта засягат развитието, резултатите 
и състоянието на групата.
(2) Информацията по ал. 1 включва:
1. кратко описание на бизнес модела и 
стратегията на групата, включително:
а) гъвкавостта на бизнес модела и на стра­
тегията на групата по отношение на рисковете, 
свързани с въпросите по устойчивостта;
б) възможностите за групата, свързани от 
въпросите по устойчивостта;
в) плановете на групата, включително 
действията за изпълнението им и свързаните 
финансови и инвестиционни планове, така че 
да се гарантира, че бизнес моделът и стратеги­
ята є са съвместими с прехода към устойчива 
икономика и с ограничаването на глобалното 
затопляне до 1.5 °С в съответствие с Парижкото 
споразумение към Рамковата конвенция на 
ООН по изменение на климата, както и с цел­
та за постигане на неутралност по отношение 
на климата най-късно до 2050 г., определена 
в Регламент (ЕС) 2021/1119, и когато е отно­
симо, степента на въздействие върху групата 
на дейности, свързани с въглища, нефт и газ;
г) описание на начина, по който бизнес мо­
делът и стратегията на групата са съобразени 
с интересите на заинтересованите страни и с 
въздействията на групата върху въпросите по 
устойчивостта;
д) описание на начина, по който е приложена 
стратегията на групата във връзка с въпросите 
по устойчивостта;
2. описание на обвързаните със срокове 
цели, свързани с въпросите по устойчивостта, 
определени от групата, включително, когато е 
приложимо, поставените цели за намаляване 
на емисиите на парникови газове най-малко 
за 2030 г. и 2050 г., описание на напредъка, 
постигнат от групата по отношение на пос­
тигането на тези цели, както и декларация 
дали целите на групата, свързани с екологични 
фактори, се основават на убедителни научни 
доказателства;
3. описание на ролята на управителните и 
надзорните органи във връзка с въпросите по 
устойчивостта, както и на техните експертни 
познания и уменията им във връзка с изпъл­
нението на тази роля или на достъпа им до 
такива експертни познания и умения;
4. описание на политиките на групата във 
връзка с въпросите по устойчивостта;
5. информация относно съществуването на 
схеми за стимулиране, свързани с въпросите 
по устойчивостта, предлагани на членовете на 
управителните и надзорните органи;